|  |  |  |  |  |  |
| --- | --- | --- | --- | --- | --- |
| Formularul tipizat al documentului de analiză a impactului | | | | | |
| **Titlul analizei impactului** (poate conține titlul propunerii de act normativ): | Proiectul hotărârii Guvernului cu privire la modificarea unor hotărâri ale Guvernului (privind reorganizarea structurală a Ministerului Afacerilor Interne) | | | | |
| **Data:** | Conform semnăturii electronice a demersului | | | | |
| **Autoritatea administrației publice (autor):** | Ministerul Afacerilor Interne | | | | |
| **Subdiviziunea:** | Direcția politici de personal și învățământ a MAI | | | | |
| **Persoana responsabilă şi datele de contact:** | Nicolai Dragoman, ofițer principal al Direcției politici de personal și învățământ al MAI,  e-mail: [nicolai.dragoman@mai.gov.md](mailto:nicolai.dragoman@mai.gov.md)  tel: 022 255-189 | | | | |
| **Compartimentele analizei impactului** | | | | | |
| **1. Definirea problemei** | | | | | |
| *a) Determinați clar şi concis problema şi/sau problemele care urmează să fie soluționate* | | | | |  |
| În conformitate cu art. 22 alin. (2) din Legea nr. 98/2012 privind administraţia publică centrală de specialitate, structura-tip a regulamentului privind organizarea şi funcţionarea ministerului, a altei autorităţi administrative centrale, precum şi a autorităţilor administrative din subordinea acestora, se aprobă de Guvern. Prin urmare, având în vedere modificările operate la Hotărârea Guvernului nr. 595/2017 pentru aprobarea Structurii-tip a Regulamentului privind organizarea şi funcţionarea ministerului, precum și în vederea aplicării uniforme a actelor normative de bază al MAI, se impune necesitatea operării unor modificări ale acestor acte normative, conform proiectului de modificare ale unor hotărâri ale Guvernului *(HG 778/2009 u privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia și HG 693/2017 cu privire la organizarea şi funcţionarea Ministerului Afacerilor Interne)*.  De altfel, proiectul urmărește și soluţionarea unor dificultăți organizaționale ale structurii MAI, dar și problemele identificate în domeniile de competență ale Ministerului (9 domenii), fiind expuse anterior în analizele funcționale, de evaluare sau misiunile de audit. | | | | | |
| *b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate și examinate* | | | | |  |
| În cadrul misiunilor de audit intern și de consiliere desfășurate în perioada anilor 2019-2020 cu genericul: *„Evaluarea procesului de proiectare și organizare a funcțiilor/posturilor în cadrul aparatului central al MAI”; „Evaluarea managementului schimbărilor în cadrul Ministerului Afacerilor Interne și abordarea acestuia într-un mod planificat, gestionat și sistemic”, precum și Rapoartele de Analiză funcțională și evaluare strategică în cadrul MAI,* au fost reflectate acele deficite și recomandări necesare pentru reanimarea și modernizarea structurii organizaționale ale aparatului central al MAI, reieșind din standardele și cerințele actuale ale instituției *(specifice sistemului afacerilor interne, dar și practicilor internaționale, inclusiv europene).*  Problemele instituţionale pe marginea structurii aparatului central al MAI:   1. Existenţa a două subdiviziuni în domeniul managementului resurselor umane, chiar dacă domeniul enunţat şi procesele aferente sunt unitare şi nu pot fi divizate *(Direcția politici de personal și învățământ şi Secția resurse umane a Direcției management instituțional, care asigură managementului resurselor umane în cadrul MAI)*; 2. Activitatea Direcției management instituțional a generat diverse disfuncţionalităţi şi riscuri, din lipsa unui act normativ-tip pentru o subdiviziune de tip managementul instituţional, dar şi existența altor acte normative specifice pentru sferelor/structurilor organizaţionale (finanţe, achiziţii, resurse umane, juridica). Totodată, pentru un minister de forţă cu efectiv-limită de 18178 unităţi de personal o astfel de structură îngreunează activitatea acestuia, deoarece pe lângă lipsa cadrului normativ tip pe domeniul managementului instituţional, sunt asigurate multiple procese operaţionale, strategice, care acoperă aspectul elaborării, dar şi implementării politicilor pe verticală (de sus în jos) la nivelul instituţiilor subordonate (politici salariale, dezvoltarea logistică, politici de resurse umane, etc.); 3. Există unele disfuncții în activitatea unor direcții de politici, domeniile cărora sunt în strânsă legătură și dependente una de cealaltă *(Direcţia politici în domeniul ordinii şi securităţii publice, Direcţia politici de prevenire şi combatere a criminalităţii care asigură elaborarea şi implementarea politicilor în domeniile încredinţate Inspectoratului General al Poliției şi Inspectoratul General de Carabinieri)*. Spre exemplu, activitatea **Inspectoratului General al Poliției** misiunea căruia constă în: „*apărarea drepturilor şi libertăţilor fundamentale ale persoanei prin activităţi de menţinere, asigurare şi restabilire a ordinii şi securităţii publice, de prevenire, investigare şi de descoperire a infracţiunilor şi contravenţiilor”*, respectiv **Inspectoratul General de Carabinieri** misiunea căruia la fel constă în: *„apărarea drepturilor şi libertăţilor fundamentale ale persoanei prin executarea atribuţiilor de menținere, asigurare şi restabilire a ordinii publice, de prevenire şi descoperire a infracţiunilor şi contravenţiilor, de protecţie a obiectivelor de importanță deosebită, de prevenire și combatere a terorismului, de asigurare a regimului stării de urgenţă, de asediu sau de război”.*   În acest sens se constată că, autoritățile administrative ale MAI acoperă un singur palier care cuprinde segmentul de ordine și securitate publică și segmentul prevenire și combatere a criminalității. Însă la nivelul de politici, în domeniile enunțate apar divergențe/interpretări la aspectul cărei direcției revine responsabilitatea de elaborare/monitorizare a politicilor.  În trecut s-a aplicat practica de delimitare a responsabilităţilor în baza autorităţilor administrative şi instituţiilor din subordine în scopul elaborării, identificării şi promovării politicilor în aceste 2 domenii.  Spre exemplu, promovarea Strategiei de dezvoltare a Poliţiei a revenit DPPCC, iar Strategia de reformare a carabinierilor a revenit DPDOSP. În acest sens, putem afirma că ambele entităţi au practic aceeaşi misiune şi acoperă ambele domenii, însă constatarea de fapt vine cu ideea că, în sfera de ordine şi securitate publică, prevenirea şi combaterea criminalităţii nu putem delimita pe subdiviziuni coordonarea de politici deoarece domeniile enunţate revin spre implementare concomitent mai multor autorităţi administrative.  Mai mult ca atât, pornind de la definiția **ordinii publice** (componenta ordinii de drept care exprimă starea de funcţionare eficace a instituţiilor statului de drept, de respectare a drepturilor și libertăţilor fundamentale ale cetăţenilor, a proprietăţii publice și private, asigurată prin ansamblul necesar de reglementări juridice, norme comportamentale, valori sociale și instituţii specifice, inclusiv pentru restabilirea echilibrelor perturbate) și **securității publice** (starea de încredere, pace și coeziune socială, lipsă de pericole și ameninţări referitoare la viaţa, libertatea, bunăstarea și prosperitatea populaţiei și comunităţii, asigurată prin acţiuni specifice de către autorităţile abilitate) constatăm că, realizarea acestora se regăsesc nu doar IGC și IGP, dar şi alte autorităţi administrative și instituţii subordonate ale MAI. La fel, şi domeniul prevenirea şi combaterea criminalităţii este asigurat nu numai de IGP, IGC, dar şi IGPF, SPIA, IMO.  De aceea pentru ca domeniile enunţate inter-funcţionale să fie asigurate la nivel strategic/politici de o singură subdiviziune, se propune comasarea direcțiilor de politici: **DPDOSP și DPPCC şi instituirea unei singure subdiviziuni de politici care va acoperi integral domeniul şi obiectivele** stabilite.  Aceeaşi situaţie ţine de domeniile:   1. managementul integrat al frontierei de stat şi gestionarea fluxului migrațional, azilului și integrării străinilor; 2. prevenirea şi lichidarea consecinţelor situaţiilor de urgenţă şi excepţionale, protecţia civilă, apărarea împotriva incendiilor şi acordarea primului ajutor calificat, rezervele de stat și de mobilizare, evidența populației și cetățeniei, evidenţa vehiculelor şi conducătorilor de vehicule.   Prin urmare, comasarea subdiviziunilor de politici: DPDMIFS şi DPDMA devine o soluţie utilă pentru buna funcţionalitate şi optimizare a resurselor, deoarece Inspectoratul General al Poliţiei de Frontieră şi Biroul Migraţiei şi Azil acoperă domenii tangenţiale, iar procesele operaționale sunt la fel inter-funcționale (*managementul integrat al frontierei de stat şi gestionarea fluxului migrațional, azilului și integrării străinilor*).  Tot aici ne referim şi la domeniile: situaţii de urgenţă/excepţionale, rezerve materiale de stat, dar şi evidenţa populaţiei şi cetăţeniei. Prin urmare, acestea domenii urmează la fel a fi gestionate printr-o singură direcţiei pentru a optimiza şi simplifica aspectul de elaborarea al politicilor, toate fiind conexe între ele, mai ales în perioada stării declarării stării de urgență în RM.   1. Lipsește o subdiviziune distinctă de protecția datelor cu caracter personal în cadrul MAI. În acest sens, menționăm că în anul 2019 a fost efectuată misiunea de consiliere privind evaluarea necesității dezvoltării politicilor cu privire la protecția datelor cu caracter personal pe domeniul MAI, reieșind din practica europeană (Ordinului MAI nr. 426 din 18 iulie 2019 „*Cu privire la efectuarea misiunii de consiliere, precum și consolidarea segmentului protecției datelor cu caracter personal în cadrul MAI*”).   Astfel, luând în considerație prevederile Notei informative de audit 2019 și opinia unității audiate au fost formulate de către aceștia constatări și recomandări. Astfel, în urma examinării *Regulamentului privind reglementarea prelucrării datelor cu caracter personal de către subdiviziunile MAI* aprobat prin Ordinului ministrului afacerilor interne nr. 444 din 28 decembrie 2012 cu modificările ulterioare operate prin Ordinul ministrului afacerilor interne nr. 260 din 04 septembrie 2017, ***Serviciului probleme speciale*** (SPS) i s-au atribuit ***sarcini adiționale*** și anume:   1. coordonarea cererilor de acces la informația din sistemele de evidență a datelor cu caracter personal pentru utilizatorul datelor cu caracter personal acordate de către administrator; 2. revocarea dreptului de acces la sistemul de evidentă de date cu caracter personal pentru utilizatori și beneficiari; 3. specificarea categoriilor de informații la care se permite accesul în funcție de atribuțiile funcționale; 4. evidența unică a utilizatorilor de date cu caracter personal în cadrul întregului sistem al afacerilor interne.   Având în vedere cerințele statuate la pct. 90 din HG nr. 1123 din 14 decembrie 2010 *„Privind aprobarea Cerințelor faţă de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal”*, anual, către 31 ianuarie, deținătorii de date cu caracter personal prezintă Centrului pentru protecția datelor cu caracter personal, raportul generalizat despre incidentele de securitate a sistemelor informaționale de date cu caracter personal. În baza acestui raport, Centrul întreprinde măsurile ce se impun de Legea nr. 133 din 08 iulie 2011.  Concomitent, inițierea și desfășurarea anchetelor de serviciu de către angajații SPS, pe domeniul de activitate vizat, este o dublare de activități cu sarcinile de bază ale IMO și SPIA al MAI.  Astfel, auditul recomandă Serviciului probleme speciale, ajustarea Regulamentului privind organizarea și funcționarea, în scopul asigurării unui mediu de control intern adecvat și funcțional.   1. Există necesitatea suplinirii cu o funcție de auditor în cadrul Direcției de audit intern, deoarece pe lângă Aparatul central, această subdiviziune acoperă și autoritățile administrative și instituțiile din subordine ale MAI,care nu au în structura organizațională unități de audit *(Serviciul Protecție Internă și Anticorupție; Inspectoratul de Management Operațional , Biroul migrație și azil; Serviciul medical; Academia „Ștefan cel Mare”; Clubul Sportiv Central „Dinamo”).* 2. Urmează a fi ajustată structura potrivit HG 595/2017 pentru aprobarea Structurii-tip a Regulamentuluiprivind organizarea şi funcţionarea ministerului, potrivit ultimelor modificări şi completări (HG nr. 600/2022 cu privire la modificarea unor hotărâri ale Guvernului *(pe componenta de consolidare a cadrului instituțional de integrare europeană)* care prevede organigrama-tip a ministerului. Aici ne referim și la necesitatea instituirii subdiviziunilor de asistență externă, integrare europeană, dar și crearea postului de Secretar general adjunct al ministerului. | | | | | |
| *c) Expuneți clar cauzele care au dus la apariția problemei* | | | | |  |
| În cadrul reformei din anul 2017 de către Centrul pentru Implementarea Reformelor, a fost demarat procesul de restructurare a autorităților centrale de specialitate, dar și autorităților publice locale, care într-un final a fost realizată parţial, fără a pune accent pe o analiză detaliată/desconcentrată pe specificul ministerelor, indiferent de statutul și activitatea acestora.  Prin urmare, modificările operate au fost contradictorii viziunii de dezvoltare a ministerului, specificul căruia este diferit, prin domeniile de activitate ale structurilor organizaţionale în care activează o altă categorie de personal (statut special/militar). În acea perioadă, nu s-au luat în considerare, nici constatările/recomandările Analizei funcţionale a MAI din anul 2015, efectuată de către experţi internaţionali și cu suportul Ambasadei SUA, dar și alte rapoarte ale misiunilor de audit.  Reducerea personalului și unităților în cadrul aparatului central, dar impunerea respectării unei structuri – tip pentru o entitate de forță/cu statul special, fără a diferenția misiunea, scopul general, statutul și cadrul normativ specific al acesteia a adus la scăderea capacității instituționale, interoperabilității autorităților administrative și instituțiilor din subordinea MAI.  Din acest motiv structura organizaţională a aparatului central este diferită de organele centrale ale autorităţilor administrative, dar și de domeniile de activitate ale ministerului care într-un final sunt unice. Concluzionând, pe orizontală organele centrale au structuri adoptate nevoilor instituţionale şi condiţiilor, iar pe verticală lipseşte o structura ierarhică sincronică și interoperabilă (aparatul central al ministerului). | | | | | |
| *d) Descrieți cum a evoluat problema şi cum va evolua fără o intervenție* | | | | |  |
| Odată cu aplicarea normelor doar la nivel central, efectul acestora s-a reflectat asupra procesului de comunicare interinstituțională, care este deseori îngreunată, funcționează insular, fără a fi în contact cu autoritatea ierarhică superioară. La toate acestea se adaugă diverse probleme organizaționale, întârzierea reciprocă a inițiativelor și lipsa de sprijin între componentele MAI. Nu există practica organizării ritmice de activități de cooperare și cunoaștere reciprocă a problemelor între unitățile centrale de specialitate și cele subordonate din domeniul respectiv.  Astfel, fără a ajusta arhitectura structurii organizaţionale va aduce în continuare la incapacitatea funcţionale a structurii, inclusiv în elaborarea politicilor în sfera încredinţată, motivul fiind lipsa conexiunii din punct de vedere structural şi funcţional cu organele administrative/subordonate/desconcentrate. | | | | | |
| *e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului* | | | | |  |
| * Legea nr.98/2012 privind administraţia publică central de specialitate; * HG nr. 595/2017  pentru aprobarea Structurii-tip a Regulamentului privind organizarea şi funcţionarea ministerului; * HG nr. 693/2017 cu privire la organizarea şi funcționarea Ministerului Afacerilor Interne; * HG nr. 778/2009 „Cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia”. | | | | | |
| **2. Stabilirea obiectivelor** | | | | | |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* | | | | |  |
| Modificarea/modernizarea structurii potrivit condiţiilor şi necesităţilor actuale, pentru a asigura capacitatea funcţională, prin:   * 1. Crearea postului de secretar general adjunct al ministerului în condiţiile actuale ale Legii nr.98/2012 privind administraţia publică central de specialitate;   2. Lichidarea/reorganizarea structurii DMI prin instituirea subdiviziunilor structurale separate care *să asigure buna implementare a politicilor în domeniu, cu realizarea funcţiilor operaționale, dar și de suport.* O astfel de reorganizare a structurii a fost aplicată și în cadrul Cancelariei de stat, în componenţa căreia subdiviziunea de management instituţional nu mai există, având subdiviziuni structurale separate în domeniul: resurse umane, logistică, finanţe, etc. (*ex. – Direcţia managementul funcţiilor publice, resurse umane; Direcţia finanţe; Direcţia achiziţie şi gestiune; Direcţia comunicare şi protocol.);*   3. Fortificarea şi optimizarea subdiviziunilor de politici, prin comasarea structurii şi domeniilor de activitate compatibile şi tangenţiale în procesul de elaborare și implementare a politicilor în domeniile: *combaterea criminalităţii şi ordinea şi securitatea publică; managementul frontierei de stat şi migraţie; situaţii de urgenţă/excepţionale şi domenii conexe.*   Astfel de restructurare a subdiviziunilor de politici va permite acoperirea integrală a domeniilor încredinţate, fiind tangenţiale și grupate pentru fortificarea activității;   * 1. Excluderea subdiviziunii juridice din subdiviziunea de managementul instituțional, cu fortificarea acesteia cu unităţi suplimentare pentru acoperirea activităților ce țin de contestaţii şi reprezentare, dar şi în vederea avizării şi promovării actelor normative (+6 unităţi);   2. Reorganizarea subdiviziunii DAMEP în Direcţia coordonare politici publice, cu fortificarea acesteia (+3 unităţi) în vederea creșterii eficienței și eficacității politicilor publice în domeniile de activitate atribuite în competența ministerului. Este de menţionat că pe lângă sarcinile de bază de analiză, planificare, monitorizare, evaluare a politicilor, DAMEP realizează adiţional şi partea de implementarea Controlului Intern Managerial, realizarea procesului de raportarea și planificare bugetară; coordonarea proceselor aferente actelor normative *(planificarea și evidența acestora).*   3. Instituirea subdiviziunii de integrare europeană din 3 unităţi în cadrul Direcției cooperare internațională și integrare europeană, instituirea subdiviziunii structurale de asistenţă externă 7 unităţi în scopul asigurării componentei de consolidare a cadrului instituţional de integrare europeană;   4. Fortificarea subdiviziunii de informare şi comunicare cu mass-media (+ 1 unitate), scopul fiind asigurarea transparenţei informaţionale, creşterea imaginii MAI, dar şi acoperirea segmentului de protocol şi ceremonial, având în vedere că, pe parcursul anului de către MAI sunt organizate şi desfăşurate diferite şi multiple evenimente cu caracter cultural-festiv;   5. Fortificarea subdiviziunii de audit (+ 1 unitate), potrivit recomandărilor Ministerului Finanţelor se suplineşte cu o unitate, care va acoperi şi alte instituţii din subordine în structura cărora lipseşte subdiviziunea de audit intern (ex.:SPIA, CSC „Dinamo”, etc.);   6. Sincronizarea arhitecturii organizaționale a Aparatului central cu alte organe centrale ale autorităților administrative și instituțiilor din subordinea MAI, pe principiul *„oglinzii”*;   7. Reabilitarea capacităţii funcționale a Aparatului Central al MAI la un efectiv - limită existent de 140 unități (***menţionăm: cele 5 unităţi în Aparatul central vor fi redistribuite din contul Ministerului, și nu din contul bugetului de stat/Guvernului RM așa cum se planifică***);   8. Examinarea preluării bunelor practici externe ale statelor vecine care fac parte din UE (ex. RO) la aspecte ce vizează principiile de organizare şi funcţionare a structurilor centrale din cadrul MAI a RO. | | | | | |
| **3. Identificarea opțiunilor** | | | | | |
| *a) Expuneți succint opțiunea „a nu face nimic”, care presupune lipsa de intervenție* | | | | |  |
| Opțiunea de „a nu face nimic” impune asumarea riscurilor, precum și de a menține incertitudinile și divergențele aferente interoperabilității între subdiviziunile actuale ale MAI, lipsa funcționalității structurilor, comunicării instituționale, dar și nesoluționarea problematicii expuse. | | | | | |
| *b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate* | | | | |  |
| Principalele prevederi ale proiectul ţin de:   * Crearea postului de secretar general adjunct al ministerului, cu includerea competenţelor în HG nr. 693/2017, reieşind din ultimele modificări la Legea 98/2012. * Optimizarea structurii potrivit analizelor şi misiunilor de audit pentru o funcţionalitate eficientă a entităţii *(comasarea subdiviziunilor de politici inter-funcționale; lichidarea DMI și crearea structurilor interne separate pe domeniile administrative: finanțe, logistica, managementul documentelor, comunicare și informare, etc.).* * Prin urmare se operează modificări și la HG nr. 778/2009 „Cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia”, în contextul suplinirii efectivului-limită al Aparatului central al MAI cu +5 unități, din contul efectivului-limită al ministerului.   Este necesar de precizat că, la compartimentul majorării efectivului limită al Ministerului Afacerilor Interne cu 5 unități de personal se va realiza după cum urmează:  1. Secretar general adjunct - 1 unitate;  2. Serviciul integrare europeană - 3 unități;  3. Direcția coordonare politici publice - 1 unitate.  Unitățile enunțate (5 unități) vor fi redistribuite din contul efectivului-limită al MAI (Instituțiile din subordinea ministerului). | | | | | |
| *c) Expuneți opțiunile alternative analizate sau explicați motivul de ce acestea nu au fost luate în considerare* | | | | |  |
| Reforma demarată în anul 2017 nu a fost finalizată și aplicată potrivit specificului instituțional, iar ca urmare perioadei de 5 ani cerinţele/conceptul de reformare din acea perioada s-a dovedit deja a fi învechit şi nefuncţional. Astfel MAI vine cu alternativa de a ajusta structura potrivit nevoilor instituţionale şi conformarea prevederilor cadrului normativ (schimbările recomandate de analiză funcţională şi misiunilor de audit). | | | | | |
| **4. Analiza impacturilor opțiunilor** | | | | | |
| *a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* | | | | |  |
| În cazul aplicării opțiunii *„a nu face nimic”* survin următoarele efecte negative.  Efectele negative ale stării actuale sunt neconformitatea activității entității prevederilor cadrului normativ, neexecutarea recomandărilor auditorilor interni și externi, și imposibilitatea acoperirii integrale a domeniilor încredinţate. Evoluția efectelor negative în viitor poate genera realizarea riscurilor menționate anterior, ce țin de scăderea capacității funcționale a instituției. | | | | | |
| *b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |  |
| Efectele pozitive se manifestă prin:  - conformitatea activității entității prevederilor cadrului normativ și asigurarea implementării recomandărilor auditorilor interni și externi, cu fundamentarea alocațiilor bugetare aferente cheltuielilor de personal;  - modificarea/ajustarea structurii reieşind din efectivul-limită existent al entităţii, fără a primi unităţi suplimentare de la bugetul statutului (MAI se dezice de 5 unităţi suplimentarea alocate pentru fiecare minister din contul bugetului statutului pe partea de executare care prevede organigrama-tip a ministerului);  - sincronizarea arhitecturii organizaționale a aparatului central cu alte organe centrale ale autorităților administrative și instituțiilor din subordinea MAI, pe principiul *„oglinzii” „optimizării”şi „ierarhiei instituţionale”,* având drept efect o comunicare eficientă pe intern, resurse optimizate și distincte domeniilor atribuite. | | | | | |
| *b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |  |
| Nu sunt alternative. Impactul financiar al structurii organizatorice propuse pe Aparatul central al MAI constituie estimativ **1 729,21** mii lei mii lei anual **dintre care 1 256,73 mii lei** constituie mijloacele financiare necesare pentru instituirea a 5 funcții noi pentru asigurarea procesului de integrare europeană, iar **472,48 mii lei** constituie necesarul de mijloace financiare aferente reorganizării structurii.  Este de menționat că deși majorarea efectivului limită a aparatului central cu 5 unități are loc din contul efectivului MAI, acesta totuși impune alocarea mijloacelor financiare suplimentare pentru salarizarea acestora, ori funcțiile care urmează a fi reduse se află sub moratoriu și nu sunt asigurate cu fond de salarizare.  În această ordine de idei, reamintim că în notă informativă la proiectul HG, care modifică structura tip a ministerelor, s-a menționat despre necesitatea alocării mijloacelor financiare suplimentare pentru consolidarea capacităților autorităților publice pe componenta de integrare europeană, inclusiv pentru majorarea efectivului limită. | | | | | |
| *c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* | | | | |  |
| Reieșind din faptul că, proiectul prevede doar reorganizare a Aparatului central potrivit nevoilor instituţionale, riscurile pentru opțiunea recomandată sunt acceptabile, cum ar fi: deficiențe temporare ce țin de completarea posturilor în cadrul aparatului central, reieşind din deficitul de personal existent. | | | | | |
| *d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi* | | | | |  |
| * Nu este cazul | | | | | |
| **Concluzie**  *e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați* | | | | |  |
| Luând în considerației că structura actuală a aparatului Central al MAI nu corespunde nevoilor cotidiene, dar şi unor procese funcţionale ale instituţiilor, opţiunea în baza atingerii obiectivelor în contextul asigurării celui mai mic impact negativ ţine de asigurarea implementării prevederilor cadrului normativ, recomandările auditorilor/experţilor, dar şi analizelor instituţionale care recomandă aprobarea noii structuri organizaţionale a MAI potrivit nevoilor entităţii.  Pentru a asigura cel mai mic impact, acţiunile necesare pentru desfăşurarea procesului de reorganizare, urmează a fi în conformitate cu prevederile prezentei hotărâri. | | | | | |
| **5. Implementarea şi monitorizarea** | | | | | |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare* | | | | |  |
| Se vor efectua modificări/completări la următoarele acte normative:   * Hotărârea Guvernului nr.778 din 27 noiembrie 2009 „Cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia”; * Hotărârea Guvernului nr. 693/2017 cu privire la organizarea şi funcționarea Ministerului Afacerilor Interne; * Regulamentele de organizare şi funcţionare ale subdiviziunilor structurale interne; * Fişele de post şi statul de personal. | | | | | |
| *b) Indicați clar indicatorii de performanță în baza cărora se va efectua monitorizarea* | | | | |  |
| * Structura Aparatului central aprobată prin HG; * Statul de personal avizat și aprobat; * Implementarea statului de personal, cu numirea personalului în funcțiile disponibilizate; * Regulamentele de activitate și fișele de post ajustate. * Optimizarea resurselor umane în vederea asigurării integrale a implementării obiectivelor Guvernului RM, reieşind din domeniile încredinţate MAI. | | | | | |
| *c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opțiunea* | | | | |  |
| Impacturile vor fi resimțite după asigurarea funcționalității subdiviziunilor reorganizate, prin completarea funcțiilor cu personal calificat și ajustarea actelor normative aferente activității instituției.  Monitorizarea şi evaluarea opţiunii va fi realizată prin analiza şi controlul executării indicatorilor prevăzuţi în pct.5. | | | | | |
| **6. Consultarea** | | | | | |
| *a) Identificați principalele părți (grupuri) interesate în intervenția propusă* | | | | |  |
| * Funcționarii publici cu statut special/militar din cadrul autorităților administrative și instituțiilor din subordinea MAI; * Cancelaria de Stat și Ministerul Finanțelor. | | | | | |
| *b) Explicați succint cum (prin ce metode) s-a asigurat consultarea adecvată a părților* | | | | |  |
| Consultarea urmează a fi demarată prin publicarea, pe pagina web oficială a Ministerului Afacerilor Interne, compartimentul ”Transparență decizională”, a anunțului cu privire la inițierea elaborării proiectului hotărârii Guvernului modificarea unor hotărâri ale Guvernului, inclusiv a Analizei impactului de reglementare. | | | | | |
| *c) Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat)* | | | | |  |
| Comentariile, obiecţiile şi propunerile părţilor consultate vor fi analizate şi luate în consideraţie la definitivarea proiectului actului normativ şi analizei impactului de reglementare. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | 0 |  |  | |
| competitivitatea afacerilor | | 0 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | 0 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | -1 |  |  | |
| cadrul instituțional al autorităților publice | | 1 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 0 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | 1 |  |  | |
| nivelul de salarizare | | 0 |  |  | |
| condițiile și organizarea muncii | | 1 |  |  | |
| sănătatea și securitatea muncii | | 1 |  |  | |
| formarea profesională | | 1 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | 1 |  |  | |
| accesul și calitatea serviciilor de protecție socială | | 0 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | 1 |  |  | |
| nivelul și calitatea educației populației | | 0 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| * Proiectul HG cu privire la modificarea unor hotărâri de Guvern (privind reorganizarea structurală a Ministerului Afacerilor Interne); * Nota informativă la proiect. | | | | | |